open-index/open-wikipedia-markdown huggingface dataset:
Fasanvej metrostasjon

**Fasanvej** med binavnet **Solbjerg** er en stasjon på Københavns metros linje M1 og M2. Fasanvej stasjon ligger hvor metroens trasé krysser Nordre Fasanvei på Frederiksberg. Før 25. september 2006 het stasjonen *Solbjerg* med binavnet *Fasanvej*. Stasjonen ble åpnet 12. oktober 2003.

Solbjerg stasjon var fra 13. desember 1986 til 1. januar 2000 stasjon på S-banen mellom Vanløse og Frederiksberg. Etter Frederiksberg stasjons stengning 20. juni 1998 var Solbjerg endestasjon inntil linjen ble nedlagt med tanke på å gjenåpne den som metrolinje. S-stasjonen lå i terrengnivå på vestsiden av Nordre Fasanvej, mens metrostasjonen ligger rett under jorden på østsiden. 

Etter nedgravningen av jernbanen sløyfet man Nordre Fasanvejsbroen, som før hadde ligget som en pukkel på den ellers så flate Fasanveien. I den forbindelse kom Fasankroen på østsiden «opp» i gateplan, mens Føtex på vestsiden ble oppusset og fikk inngang en etasje lengre nede enn før.

## Eksterne lenker
Condorcet (andre betydninger)

**Condorcet** kan vise til følgende:

* Marquis de Condorcet (1743–1794), fransk filosof og matematiker, oppfinneren av Condorcet kriteriet
* Sophie de Condorcet, forfatter, konen til Marquis de Condorcet
* Condorcet, Drôme, en fransk kommune i departementet Drôme, se kommuner i Frankrike
* Condorcet (krater), et månekrater
Øresund metrostasjon

**Øresund** er en av Københavns metrostasjoner, og ligger på Amager. Den ligger på linje M2 mellom stasjonene Lergravsparken og Amager Strand. 

Øresund stasjon ble innviet i 2007, og ligger i takstsone 3.

## Amagerbanen
Amagerbanens "Øresundsvej Station" lå omtrent der hvor Øresund Station ligger nå. Selve stasjonsbygningen fra 1907 ble bygget ned i 2005 i forbindelse med metroanleggelsen, og planen er at den skal gjenoppstå på Frilandsmuseet i forbindelse med deres planer om  en stasjonsby. 

## Fotnoter


## Eksterne lenker
Maxsat

***Maxsat*** er et skandinavisk ungdomprogram som gikk på TV3 i 1988. En av programlederne var norske Marianne Tveit. Konseptet var at tre skandinaviske ungdommer skulle møtes i studio og lage sine egne programmer. Programmet hadde flere likhetstrekk med Sky Channels *[[Fun Factory]]* og Super Channels *Supertime*.

## Referanser
Vardegga

**Vardegga** vanligvis kalt **Vareggen** er et fjell på 590 meter over havet i Arna og Åsane i Bergen.

Vareggen er et populært turområde i Bergen, gjerne i kombinasjon med tur over Vidden til Ulriken eller Fløyen. Vareggen nås like lett fra Bergen, Åsane eller Arna.

Vardeggen Opp er et motbakkeløp som ble første gang arrangert av Flaktveit Idrettsklubb i 2010. Løpet er på 6 km og med en høydeforskjell på 475 meter.

## Hyttene
Vikinghytten på Vareggen er åpen hver søndag hele året gjennom fra 10.30-14.30 unntatt i juli. Den andre hytten som ligger der har litt ulike navn som Fjellhytten, Arnahytta og Speiderhytten. Begge hyttene sees tydelig mot himmelranden fra E16 ved Gaupås.

## Fjell i Arna
*Gullfjellet – 987 moh.
*Skåldalsfjellet – 718 moh. med Skåldalsnipa – 603 moh.
*Hananipa – 717 moh. med toppunktet i Vaksdal, men oppstigning fra Arna.
*Trollabotshaugen – 678 moh.
*Krånipa – 703 moh.
*Trengereidhotten – 577 moh.
*Borga – 634 moh.
*Repparåsen – 609 moh.
*Vardegga / Vareggen – 590 moh.
*Ådnanipa / Arnanipa – 456 moh.

### Se også
*Byfjellene i Bergen

## Referanser




## Eksterne lenker
* Turveier i Arna 
* Vikinghytten
* Turforslag - Ut.no
Milan Stanković

**Milan Stanković** (serbisk: Милан Станковић, født 9. september 1987 i Beograd) er en pop- og visesanger fra Serbia. Han er utdannet helsefagarbeider.

Stanković startet sin karriere som deltaker i den serbiske musikalkonkurransen Zvezde Granda, hvor han ble en publikumsfavoritt og via SMS-stemmegivning ble plassert på førsteplass i 12 av 14 konkurranser. Han nådde konkurransens superfinale, og ble gjenstand for betydelig oppmerksomhet i media.

Med sangen Ovo je balkan deltok Stanković i 2010-utgaven av Eurovision Song Contest, hvor han med 72 poeng endte på 13.-plass.

## Eksterne lenker
* 
* 
*
Eva Simons

**Eva Simons** (født 27. april 1984 i Amsterdam) er en nederlandsk sanger og pianist. Hun ble kjent i 2004 da hun vant den nederlandske versjonen av realityserien *[[Popstars]]* som en del av det kortlivede jentebandet Raffish. I 2009 startet hun på sin solokarriere etter å ha spilt inn sin første single, Silly Boy. Den ble lekket ut på internett hvor den ble meget populær.

## Referanser


## Eksterne lenker
* 
* 
* 
*
Adem

**Adem** er en tyrkisk form av mannsnavnet *[[Adam]]*, som er det hebraiske ordet for «mann».

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Adem Demaçi (f. 1936), kosovoalbansk menneskerettighetsaktivist
* Adem Jashari (1955–1998), Kosovoalbansk hærleder
* Adem Güven (f. 1985), norsk-tyrkisk fotballspiller
* Adem Ljajić (f. 1991), serbisk fotballspiller

## Referanser


## Eksterne lenker
*
Helan & Helan

***Helan & Helan*** var et norsk underholdningsprogram på 12&nbsp;episoder som gikk på NRK våren og sommeren 1993. Programmet gikk på lørdagskveldene og ble ledet av Knut Borge og Tore Skoglund.

Hver episode inneholdt en avdeling der fire skuespillere deltok i teatersportleken *Minus Manus*. Denne delen av programmet ble ledet av Borge.

Programserien ble dårlig mottatt av seerne.

## ''Minus Manus''

### Deltagere

* Episode 1: Kjersti Holmen, Svein Tindberg, Kim Haugen og Ivar Tindberg
* Episode 2: Kjersti Holmen, Kim Haugen, Marianne Krogness og Harald Heide Steen jr.
* Episode 3: Kjersti Holmen, Kim Haugen, Minken Fosheim og Lage Fosheim
* Episode 4: Kjersti Holmen, Kim Haugen, Mari Maurstad og Geir Kvarme
* Episode 5: Kjersti Holmen, Kim Haugen, Jon Skolmen, Helén Vikstvedt og Hans Wilhelm Steinfeld
* Episode 6: Kjersti Holmen, Kim Haugen, Harald Heide Steen jr. og Anne Marie Ottersen
* Episode 7: Helén Vikstvedt, Anne Marit Jacobsen, Nils Vogt og Helle Haugen
* Episode 8: Helén Vikstvedt, Geir Kvarme, Anne Marie Ottersen og Karl Sundby
* Episode 9: Kjersti Holmen, Helén Vikstvedt, Anne Marit Jacobsen og Geir Kvarme
* Episode 10: Svein Tindberg, Mari Maurstad, Geir Kvarme og Helén Vikstvedt
* Episode 11: Helén Vikstvedt, Geir Kvarme, Lasse Lindtner og Anne Nyutstumo
* Episode 12: Kjersti Holmen, Helén Vikstvedt, Jon Skolmen og Harald Heide Steen jr.

## Referanser


## Eksterne lenker
*
Dørvrider

En **dørvrider** (også omtalt som **dørhåndtak**) er den delen av en dørlås som benyttes for å åpne en dør. Normalt er dørvrideren mekanisk koblet til en falle i låskassen som gjør at dreiebevegelsen hånden skaper ved å trykke ned vrideren trekker inn den fjærbelastede fallen.

I dagligtale brukes begrepet *dørhåndtak* som fellesbetegnelse på det som på fagspråket deles inn i *dørvrider* og *håndtak*. En dørvrider er en åpningsmekanisme som krever en vridning for at døren skal kunne åpnes, mens et håndtak er en statisk arm eller bøyle festet på døren som benyttes for å skyve eller trekke døren opp.

Det finnes mange forskjellige varianter av både dørvridere og håndtak. Tidligere ble mye av dette laget i tre, inntil smijern tok over, noe som kan sees på dører på eldre bygninger fremdeles.

I dag produseres dørvridere i all hovedsak i annet metall mens håndtak også produseres i tre og andre materialer for designets skyld. Stort sett er de laget av messing eller sinkblandinger i dag, men rustfritt stål er også populært.

Et dørhåndtak kan være et utsatt punkt når det gjelder smitteoverføring, og vies gjerne ekstra oppmerksomhet ved renhold for hygienens skyld.
Christianshavn metrostasjon

**Christianshavn** er en underjordisk metrostasjon i den danske hovedstaden København, under plassen med samme navn (Christianshavns torv). Stasjonen blir betjent av både Linje M1 og M2 i Københavns metrosystem.

Stasjonen åpnet for den nybygde metrostrekningen Vestamager–Nørreport 19. oktober 2002. Det finnes vekslingsmuligheter til diverse busslinjer. Etter stasjonen deler linjene seg fra hverandre og kjører videre på egne strekninger.

## Eksterne lenker
Ya Mustafa

**«Ya Mustafa»**, også stavet **Ya Mustapha**, er en berømt egyptisk sang av uklar opprinnelse, hvis tekst er satt sammen av tre forskjellige språk: Arabisk, fransk og italiensk. Det er også versjoner på gresk og tyrkisk, som er populære i de respektive landene. Sangens melodi likner gresk musikk.

Den ble meget populær i 1950- og 1960-årene. Sangen har blitt fremført i mange forskjellige versjoner med mange forskjellige artister verden over. Én av de første som spilte den inn på plate var den tyrkisk-franske sangeren Dario Moreno. Sangen ble populær i Europa ved hjelp av den egyptiskføde libanesiske sangeren Bob Azzam. Hans versjon ble utgitt i Frankrike i 1960. Den ble også populær på den britiske singlelisten, hvor den lå i 14 uker med nummer 21 som høyeste plassering.

Bruno Gigliotti, broren til Dalida, har gjort en coverversjon av sangen.

Den har også vært med i noen få egyptiske filmer, innbefattet én med skuespilleren Ismail Yassin i hovedrollen fra 1950-årene og en annen med Sabah fra samme periode. I 1975 ble sangen fremført av den tyrkiskkypriotiske sangeren og skuespilleren Nil Burak. Andre artister som har gjengitt den eksakt samme sangen innbefatter den libansiske sangeren Reeda Boutros og den amerikanske sangeren og skuespilleren Angélica María.

Denne sangen, med en melodi i gresk musikkstil og flerspråklig tekst, kan betraktes som en historisk tributt til den kosmopolitiske æraen til den egyptiske byen Alexandria. I den æraen hadde Alexandria en stor kosmopolitisk flerspråklig koloni, hovedsakelig bestående av grekere, jøder og italienere. En stor del bodde i distriktet Attarine, hvor sangens hendelser finner sted. 

Sangens refreng er *«Chrie, je t'aime, chérie je t'adore, como la salsa del pomodoro»*.

## Norsk versjon
Otto Nielsen har skrevet en norsk tekst. På norsk bærer den tittelen «Mustafa».

### Innspilling
*Elisabeth Granneman med Willy Andresens orkester. Arr.: Willy Andresen. Utgitt på singlen Philips 353&nbsp;169&nbsp;PF i 1960.

## Referanser
Lares gasskraftverk

**Lares gasskraftverk** er et varmekraftverk ved Coimbra i Portugal. Det har en installert produksjonskapasitet på 862 MW, fordelt 2 x 431 MW på gassturbiner i et kombinasjonsverk. Anlegget ble påbegynt 2007, og stod ferdig i august 2009. Brenselkilden er naturgass.

Operatør er EDP Producao, og utstyret og arbeid er levert av General Electric, Doosan, med fler.

## Se også
*Liste over verdens største olje- og gasskraftverk

## Eksterne lenker
* IndustCards – «Gas Turbine and Combined-Cycle Plants in Portugal».
Grete Eliassen

**Grete Eliassen** (født 19. september 1986 i St. Louis Park, Minnesota) er en norsk-amerikansk freestyleutøver og tidligere alpinist.

Hun tok bronse for Norge i slopestyle fristil under Winter X Games XIV i 2010, bak Kaya Turski og Keri Herman. Hun gjentok bedriften året etter, under Winter X Games XV.

Foran 2011/12-sesongen valgte Eliassen å kjøre for USA.

## Referanser


## Eksterne lenker
* 
*
Channel Islands

**Channel Islands** kan vise til:

* Det norske navnet på Kanaløyene i Den engelske kanal.
* Det norske navnet på Kanaløyene i California, se Kanaløyene (California).
Låskasse

En **låskasse** er en mekanisk anordning som utgjør den sentrale delen i en dørlås. 

Låskassen monteres i dørbladets utfreste spor og gir plass for montasje av dørhåndtak, dørsylinder, knappevrider, blindlokk etc. på hver side av døren. I den delen som stikker ut av dørbladets front vil det sitte en eller flere faller, reile eller begge deler. Til dører med smekklås benyttes som regel kun falle(r) i låskassen, og på låskasser med dobbel falle kan man normalt velge å tvinge den ene fallen i åpen posisjon ved hjelp av en mekanisk bryter eller en spesialnøkkel. Det er normalt da låsefallen som er 
knyttet til sylinder eller vrider man kan overstyre på denne måten.

For å unngå dirking av den fjærbelastede låsefallen er det normalt lagt inn en *sperrefalle* i tillegg som lukkes mot låsstolpen eller sluttstykket når døren lukkes. Så lenge denne sperrefallen er lukket vil det ikke være mulig å presse inn låsefallen.

Det finnes også elektroniske låskasser der elektronikken styrer den mekaniske koblingen mellom håndtak og falle/reile.

## Standarder
Det finnes flere standarder når det gjelder mål på låskasser, men i hovedsak skilles det mellom europeiske systemer (EURO) og amerikanske (ANSI).
De mest vanlige standardene for låskasser er:
*Britisk Standard (liten): Frontplate-lengde: 152.5mm, backset:44.5mm. Brukes i innvendige dører.
*Britisk standard (stor), BS3621: Frontplate-lengde: 176mm, backset: 57mm. Brukes i ytterdører.
*Amerikansk standard, ANSI A156.13, ML9000-serien: Frontplate-lengde: 203mm, backset: 70mm. Brukes i inngangsdører.
*Skandinavisk standard (liten), SS 817382, 20-serien: Frontplate-lengde: 150mm, backset: 45mm. Brukes i innvendige dører.
*Skandinavisk standard (stor), SS 817383, Modullås/51-serien: Frontplate-lengde: 225mm, backset: 50mm. Brukes i ytterdører.
*Tysk standard, DIN 18 251: Frontplate-lengde: 235mm, backset: 55mm. Brukes i ytterdører og innvendige dører. 
*Italiensk standard: Frontplate-lengde: 240mm, backset: 35mm/40mm/50mm/55mm. Brukes i ytterdører og innvendige dører.

### Eldre standarder
Disse standardene er ikke i bruk lenger i nye dører, men erstatningslåskasser blir fortsatt produsert.
*Norsk standard (stor), NS 6048: Frontplate-lengde: 210mm, backset: 60mm (tilholderlås)/55mm (sylinderlås).
*Norsk standard (liten), NS 1130, 22-serien: Frontplate-lengde: 157mm, backset: 55mm.
*Svensk standard (liten): Frontplate-lengde: 215mm (tidligere)/205mm (senere), backset: 45mm.
*Dansk standard: Frontplate-lengde: 230mm, backset: 57mm (tilholderlås)/60mm (sylinderlås).

## Andre betydninger
Navnet låskasse brukes noen ganger om glidekasse, vanligvis delen av et skytevåpen som huser sluttstykket.

## Se også
* Glidekasse

## Referanser
Carregado kraftverk

**Carregado kraftverk** er et varmekraftverk i Portugal. Det har en installert produksjonskapasitet på 690 MW, fordelt 6 x 125 MW på dampturbiner. Anlegget ble påbegynt omkring 1965, og stod ferdig i 1977. Brenselkilden er tungolje og naturgass.

Operatør er EDP Producao, og utstyret og arbeid er levert av en rekke internasjonale selskaper.

## Se også
*Liste over verdens største olje- og gasskraftverk

## Eksterne lenker
* IndustCards – «Gas- and Oil-Fired Plants in Portugal».
București-Grozavesti kraftverk

**București-Grozavesti kraftverk ** er et varmekraftverk ved București i Romania. Det har en installert produksjonskapasitet på 100 MW, fordelt 2 x 50 MW på dampturbiner. Anlegget ble påbegynt omkring 1960, og stod ferdig i 1966. Brenselkilden er fyringsolje og naturgass. 

Operatør er SC Electrocentrale București, og utstyret og arbeid er levert av Skoda og andre østeuropeiske selskaper.

## Eksterne lenker
* IndustCards – «Gas- and Oil-Fired Plants in Romania».
* Beskrivelse av anleggene – Electrocentrale București, med PDF-lenke til dokument (rumensk).
Kingdom Come

**Kingdom Come** er et amerikansk/tysk hardrock-band startet i Los Angeles i 1987 av Lenny Wolf (født 11. mars 1962 i Hamburg). Bandet fikk etter sitt debutalbum *Kingdom Come* (1988) en del oppmerksomhet og kritikk for å etterligne Led Zeppelin, og ble til og med tatt for å være et i hemmelighet gjenforent Led Zeppelin.

Bandets største hit har forblitt «Get It On» fra debuten, og bandet ble oppløst etter oppfølgeren *In Your Face* (1989). Wolf tok imidlertid bandnavnet i bruk igjen etter at han flyttet til Hamburg, og har gitt ut en rekke album med forskjellige besetninger. Da han ga ut et album med tyske tekster i 1999, valgte han å bare bruke sitt eget navn på soloalbumet, men har for øvrig brukt bandnavnet også etterpå.

## Bakgrunn
Lenny Wolf tok med seg demoer fra sitt band Funhouse og flyttet til Los Angeles for å søke lykken i musikkindustrien. Funhouse ble oppløst, men han ga etter hvert ut to plater med gitaristen Bruce Gowdy i Stone Fury, i tett samarbeid med manager Marty Wolff som han kjente fra hjembyen Hamburg og som skulle følge Wolf til Kingdom Come. Debutalbumet *Burns Like A Star* (1984) solgte ganske godt, men ikke nok til å få listeplassering i USA. Oppfølgeren *Let Them Talk* (1986) gjorde det ikke godt, og bandet ble oppløst. Et album med låter som ble innspilt i 1982 i Hamburg, blant annet en tidlig versjon av «Do You Like It» som også kom med på *In Your Face* (1989), kom i 1989 ut under navnet *Lenny Wolf's Germany* etter at Kingdom Come hadde blitt en suksess.

Til Kingdom Come fikk Wolf med seg gitaristene Danny Stag og Rick Steier, bassisten Johnny B. Frank (som nå kaller seg JB Frank) og trommeslageren James Kottak som senere skulle ta over etter Herman Rarebell i Scorpions.

## Imitasjon av Led Zeppelin
Bandet fikk mye kritikk for å kopiere Led Zeppelin uten å tilføre noe nytt, blant annet fikk de kallenavnet *Kingdom Clone*, og Gary Moore skrev nidvisen «Led Clones» om dem og andre band med tydelig Zeppelin-inspirasjon som Badlands. Bandet nøt imidlertid også godt av oppmerksomheten. Debutalbumet deres viser også frem langt bredere inspirasjon enn det den umiddelbare mottakelsen vitnet om.

## Diskografi
* 1988 – *Kingdom Come*
* 1989 – *In Your Face*
* 1991 – *Hands of Time*
* 1993 – *Bad Image*
* 1995 – *Twilight Cruiser*
* 1996 – *Live & Unplugged* (konsertalbum)
* 1997 – *Master Seven*
* 1998 – *Balladesque* (samlealbum)
* 2000 – *Too*
* 2002 – *Independent*
* 2004 – *Perpetual*
* 2006 – *Ain't Crying for the Moon*
* 2009 – *Magnified*
* 2011 – *Rendered Waters*
* 2013 – *Outlier*

## Medlemmer
;Nåværende
* Lenny Wolf – vokal, alle instrumenter på senere utgivelser (1987–idag)
* Danny Stag – gitar (1987-1989, 2014–idag)
* Nils Finkeisen – gitar
* JB Frank – bassgitar (1987-1989, 2014–idag)
* Hendrik Thiesbrummel – trommer

;Tidligere bandmedlemmer
* Rick Steier – gitar (1987–1989)
* James Kottak – trommer (1987–1989)

## Referanser


## Eksterne lenker
* 
*
Brazi gasskraftverk

**Brazi gasskraftverk** er et varmekraftverk under bygging i Romania. Det får en installert produksjonskapasitet på 860 MW, med moderne gassturbiner. Anlegget ble påbegynt omkring 2009, og vil stå ferdig utbygd i 2011. Brenselkilden blir naturgass.

## Se også
*Liste over verdens største olje- og gasskraftverk
Novi Sad kraftverk

**Novi Sad kraftverk** er et varmekraftverk ved byen Novi Sad i Serbia. Det har en installert produksjonskapasitet på 245 MW, fordelt på 1 x 135 MW og 1 x 110 MW dampturbiner. Anlegget ble bygget omkring 1980&ndash;1984. Brenselstypen er naturgass og tungolje. Operatør er energiselskapet Elektroprivreda Srbije.

## Se også
* Liste over verdens største olje- og gasskraftverk

## Eksterne lenker
* IndustCards – «Gas- and Oil-Fired Plants in Southern Europe»
Smekklås

**Smekklås** er en funksjonsbetegnelse på låsen i en dør som ikke krever et fysisk grep utover lukkekraften for at døren skal låses. Normalt vil døren i slike tilfeller være utstyrt med dørpumpe som sørger for automatisk lukking av døren, og en låskasse med falle som vil passere låsstolpen fordi den er fjærbelastet. Ved bruk av adgangskontroll brukes normalt smekklås eller utstyr med tilsvarende praktisk funksjon. 

Fordelen ved bruk av smekklås er at sikkerheten øker ved at man eliminerer mye av den menneskelige faktoren ved at man glemmer å låse, samt at "sistemann som går" ikke trenger nøkkel for å få låst etter seg. Ulempen er faren for å låse seg selv ute med nøkkel eller adgangskort liggende igjen på innsiden.

På 2000-tallet har krav om tilbakerømning i nødsituasjoner skapt diskusjoner om anvendelsen av smekklåser.

## Smekklås i populærkulturen

Det er laget mange komiske situasjoner på film og teaterscenen tuftet på skrekkscenariet ved at døren smekker igjen, gjerne mens man er minimalt påkledt.

## Referanser
Ballylumford kraftverk

** Ballylumford kraftverk ** er to sammenbygde varmekraftverk ved Antrim i Nord-Irland i det nordvestlige Storbritannia. Det har en installert produksjonskapasitet på 1&nbsp;510 MW, fordelt på  3 x 120 MW og 3 x 200 MW, med dampturbiner, og en nyere gassblokk ***(Ballylumford gasskraftverk)*** på 550 MW med 2+1 gassturbiner fra Ansaldo. Brenselkilden er fyringsolje og naturgass. Anlegget ble utbygd omkring årene 1968–1975, mens gassblokken er fra 2000-2003. Operatør er selskapet Premier Power Ltd. 

## Se også
* Liste over verdens største olje- og gasskraftverk

## Eksterne lenker
* IndustCards – «Steam-Electric Plants in the U.K. – Other Fuels».
* IndustCards – «Gas-turbine and Combined-cycle Power Plants in the U.K. – Other».
Ta Paidiá tou Peiraiá

**«Ta Paidiá tou Peiraiá»** (norsk: *«Piraeus' barn»*) er en gresk sang med melodi og tekst av Manos Hadjidakis.

Den ble publisert i 1960 og introdusert i filmen *[[Aldri på en søndag]]* (*Pote tin Kyriaki*), regissert av Jules Dassin med hustruen Melina Mercouri i hovedrollen.

Engelsk tittel er «Never on Sunday». Den engelske teksten ble skrevet spesielt av Billy Towne til å matche den engelske filmtittelen, men den matcher ikke filmens ånd i det hele tatt.

Ann-Margret spilte inn sangen og ga den ut på albumet *[[Bachelors' Paradise]]* i 1963.

Mange andre artister har også spilt den inn, blant andre: Lale Andersen, The Chordettes, Petula Clark, Bing Crosby, Doris Day, Connie Francis og Andy Williams.

Den greske originalteksten og de utenlandske oversettelsene til tysk, fransk og italiensk er tro mot Ilya, filmens kvinnelige hovedrollefgiur. Ilya er en livsglad kvinne som elsker livet, byen og folkene i sin hjemby, Piraeus. Selv om hun tjener penger som prostituert, lengter hun etter å finne en mann like full av *joie de vivre* som henne selv. 

Den greske originalversjonen ble spilt inn på plate av Melina Mercouri, som også portretterte Ilya i filmen. Sangen ble en hit med Don Costa, hvis orkesterversjon nådde listen både i 1960 og 1961 samt The Chordettes, hvis sangversjon akkurat misset Top Ten i 1961.

Sangen ble også fremført på The Muppet Show av Miss Piggy og greske griser, komplett med å knuse tallerkener. 

## Andre versjoner

* Engelsk/spansk (Som «No Tengo Dinero», 1998) av Los Umbrellos, basert på melodien
* Fransk (Som «Les enfants du Pirée») av Dalida, Melina Mercouri og Dario Moreno
* Italiensk (Som «Una a Te, Una a Me») av Dalida og Milva
* Kantonesisk av Andy Lau, Anita Mui og Sandra Ng i filmen *Oi gwan ye mung* Tittelen kan grovt oversettes til «Far og sønn»
* Kroatisk (Som «nikad nedjeljom») av Ksenia Prohaska
* Mandarin av Teresa Teng. Tittelen kan oversettes til «Aldri på en søndag» 
* Nederlandsk (Som «Waarom ben jij nooit op Zondag vrij») av Mieke Nelkmasp, basert på melodien.
* Serbisk av Lola Novakovic og Ljiljana Petrovic
* Spansk (Som Los Niños de Piero) av Dalida
* Svensk (Som "Aldrig på en söndag") av Ann-Louise Hanson
* Tsjekkisk (Som «Děti z Pirea», 1962) av Milan Chladil og Yvetta Simonová
* Tysk (Som «Ein Schiff wird kommen») av Lale Andersen, Lys Assia, Dalida, Melina Mercouri og Nana Mouskouri

En versjon med James Hill, en kanadisk ukulelespiller, ble utgitt på hans album *A Flying Leap*.

Sangen har ogspå blitt anvendt i filmene *[[München (film)|München]]* (*Munich*, 2003) og *My Life in Ruins* (2009)

## Norsk versjon

Toto har skrevet en norsk tekst. Den norske tittelen er «Aldri på en søndag».

### Innspilling

* Elisabeth Granneman med Willy Andresens orkester. Arr.: Willy Andresen. Utgitt på singlen Philips 353&nbsp;169&nbsp;PF i 1960.

## Referanser
Fawley oljekraftverk

** Fawley oljekraftverk ** er et varmekraftverk i Hampshire i Storbritannia. Det har en installert produksjonskapasitet på 2&nbsp;000 MW, fordelt på  4 x 500 MW, med dampturbiner og kogenerasjon. Brenselkilden er fyringsolje og tungolje. Anlegget ble utbygd omkring årene 1966–1971. Operatør er selskapet RWE UK. 

De totale CO2-utslippene i 2008 var 677&nbsp;358 tonn, litt over 2007-nivået og betydelig over kvotemålet.

## Se også
* Liste over verdens største olje- og gasskraftverk

## Referanser


## Eksterne lenker
* IndustCards – «Steam-Electric Plants in the U.K. – Other Fuels».
Peterhead kraftverk

**Peterhead kraftverk** er et varmekraftverk ved Peterhead i Aberdeenshire i Skottland, Storbritannia. Det har en installert produksjonskapasitet på 2.102 MW, fordelt på  2 x 676 MW og 3 x 250 MW, med gassturbiner. Brenselkilden er naturgass, fyringsolje og tungolje. Anlegget ble utbygd omkring årene 1975&ndash;1980, med nye utvidelse i 2000. Operatør er selskapet Scottish & Southern Energy.

De totale CO2-utslippene i 2008 var 2&nbsp;663&nbsp;680 tonn, betydelig over 2007-nivået og også mer enn 60 % over kvotemålet.

## Se også
* Liste over verdens største olje- og gasskraftverk

## Referanser


## Eksterne lenker
* IndustCards – «Steam-Electric Plants in the U.K. – Other Fuels».
Landsnevndin

**Landsnevndin** var et politisk organ på Færøyene, som skulle ivareta Lagtingets interesser mellom tingsamlingene. Landsnevndin bestod av 7 medlemmer oppnevnt av Lagtinget.

Landsnevndin ble opprettet i 1929 med Edward Mitens som formann. Mitens trådte ut i 1939, da Lagtinget fikk sin egen administrasjon med Mitens som kontorsjef. Andrass Samuelsen ble formann i Landsnevndin, som kom til å fungere som en midlertidig regjering, så lenge Færøyene var avskåret fra Danmark under den andre verdenskrig.

Med Hjemmestyreloven av 1948 ble Landsnevndin nedlagt og oppgavene fordelt mellom Lagtingets formannskap og Færøyenes landsstyre (regjeringen).

## Referanser
Baglan Bay gasskraftverk

** Baglan Bay gasskraftverk ** er et varmekraftverk ved Baglan Bay i Wales, Storbritannia. Det har en installert produksjonskapasitet på 520 MW, fordelt på  en enkelt blokk med gassturbiner. Brenselkilden er naturgass. Anlegget ble utbygd omkring årene 2000–2003. Operatør er selskapet BP. 

De totale CO<sub>2</sub>-utslippene i 2008 var 730&nbsp;296 tonn, halvert utfra 2007-nivået og litt mindre enn kvotemålet.

## Se også
* Liste over verdens største olje- og gasskraftverk

## Referanser


## Eksterne lenker
* IndustCards – «Gas Turbine and Combined-Cycle Power Plants in the UK – Other».
Harris Hill Ski Jump

**Harris Hill Ski Jump** er en hoppbakke ved byen Brattleboro i Vermont, USA. Bakken har K-punkt 90 meter og bakkestørrelse 98 meter, og er den største hoppbakken i New England-delstatene. I tillegg til hovedbakken har anlegget også en liten K20-bakke. Hoppanlegget er eid av Brattleboro Outing Club. Harris Hill har ikke hatt internasjonale renn av betydning, men har ni ganger vært arena for USA-mesterskapet i skihopping.

Gjeldende bakkerekord i K90-bakken er 102 meter, satt av Chris Lamb (USA) 14. februar 2010. I K20-bakken er rekorden 19 meter, satt av Spencer Knickerbocker (USA) 19. februar 2005. Det årlige rennet i Harris Hill kalles Fred Harris Memorial Tournament.

## Historie
Bakken er oppkalt etter Fred Harris, som fikk bygd bakken i 1922. Bing Anderson satte den første bakkerekorden med 158 fot (48,2 meter). I 1924 ble USAs nasjonale mesterskap for første gang arrangert i Harris Hill. Mesterskapet ble også arrangert der i 1929, 1938, 1942, 1951, 1961, 1969, 1975 og 1992. (Det siste mesterskapet var i normalbakke, til og med 1980 ble USA-mesterskapet bare holdt i én bakke.)

Harris Hill er blitt ombygd flere ganger, sist i perioden 2006-2008. Etter 2005-sesongen ble ovarennet stengt på grunn av at sikkerheten var for dårlig. En pengeinnsamling og donasjoner fra stiftelsen Manton Foundation gjorde at bakken kunne ombygges til moderne standard.

5. januar 1975 døde den 22 år gamle skihopperen Jeff Wright etter at han brakk nakken i et fall i Harris Hill.

## Bakkerekorder

## Referanser


## Eksterne lenker
* 
* Harris Hill Ski Jump
* Harris Hill Ski Jump: Historical timeline
* Harris Hill Ski Jump: Harris Hill Ski Jump Record Breakers
* Skisprungschanzen.com: Brattleboro
* Yankee: Brattleboro, VT: Harris Hill Ski Jump – Famous landmark is restored  (januar/februar 2010)
* VPR: Harris Hill Ski Jump Celebrates 86th Year (radioinnslag sendt 11. februar 2009, tekst, lydfil, bildegalleri)
Grain oljekraftverk

** Grain oljekraftverk var** et varmekraftverk på øyen Grain i Kent i det sørøstlige Storbritannia. Det hadde en installert produksjonskapasitet på 2.640 MW, fordelt på  4 x 660 MW, med dampturbiner. Brenselkilden er fyringsolje og tungolje. Anlegget ble utbygd omkring årene 1980–1984. Operatør er selskapet E.ON UK Ltd. 

De totale CO2-utslippene i 2008 var 429&nbsp;961 tonn, betydelig over 2007-nivået og langt over kvotemålet.

**Grain gasskraftverk** er et varmekraftverk med en installert produksjonskapasitet på 1&nbsp;275 MW, på gassturbiner med moderne kogenerasjon. Gasskraftverket ble bygget på samme sted som oljekraftverket som ble avviklet og revet.

## Se også
* Liste over verdens største olje- og gasskraftverk

## Referanser


## Eksterne lenker
* IndustCards – «Steam-Electric Plants in the U.K. – Other Fuels».
Havnegadevraket

**Havnegadevraket** eller **Havnegadefundet** er et vrakfunn etter et skip fra 1500-tallet i København. Det var formodentlig et stort klinkbygd skip som ble oppdaget og undersøkt i 1996 av arkeologen Morten Gøthche.

Vrakfunnet hendt i forbindelse med anleggelsen av metroen ved Bremerholm i eiendommen Havnegade 19. I dette området rundt det viktige skipsverftet i Kongens by ble flere konstruksjoner kalt bolverker anlagt både for å utvide landet og forsterke bredden i kanaler, elveløp og havneanlegg. Et bolverk kunne bestå av nedrammende pæler og utrangerte tømmerstykker som fundamentering for at det ikke skulle gli ut i vannet. Utbyggingen av metroen i København hendt i deler av den gamle København, og det ble foretatt undersøkelser.

Det ble gravd ut en større og to mindre grøfter langs kaien, og ikke bare hadde man funnet flere faser bolverk med pæler og tømmer, men også gjenbrukte trevirke tatt fra fartøyer. Et fartøy var trolig tatt og brutt opp for deretter å bli brukt som fyllmasse i bolverket.

Undersøkelsene påviste meget kraftige stykker, deriblant knær som tyder på et fartøy med dekk, som et bevis på at skipet som var oppbrutt, var relativ stor. Et tre meter langt stykke som trolig kom fra skipssiden på for- eller akterskipet, hadde hakk som bevis på klinkbygging. Dessverre er funngjenstandene fragmentarisk slik at en troverdig rekonstruksjon av vraket i Havnegade 19 ikke er mulig, men det var trolig et klinkbygd skip med kraftig konstruksjon og dekk.

Det meste interesserte ved vrakfunnet i Havnegade 19 viser seg i trestykker som bar preg av å ha blitt kløyvet, en kostbar produksjonsmetode ettersom man får bare et par planker ut av tømmeret. Sagskårne planker var allerede tatt i bruk for byggingen av større fartøyer, og som skulle bli tatt i bruk av danske fartøybyggerne i løpet av 1500-tallet. Et vrakfunn i 1968 ikke langt fra Havnegade 19 som er datert til etter 1580, men med *sagskårne planker*.

«Nationalbanken-vraket» var en klinkbygd båt på omkring 13 meter lengde som var dels opphugget og siden droppet fram til utgravningen i Nationalbankens kjelleren i 1968. Dimensjonene på spantene var nesten det samme som på disse i Havnegade 19, men med et mellomrom på 60&nbsp;cm. Spantene i vraket i Havnegade var funnet med mellomrommet på bare 35&nbsp;cm, og lå nederst i underdelen.

Trevirket har blitt dendrokronologisk datert til perioden 1564-1600, mest sannsynlig etter cirka 1580. Trær som var felt for byggingen, formodentlig var i Skåne, Halland eller Blekinge. Men en polsk opprinnelse kan ikke utelukkes. Ved år 1600 hadde fartøybyggerne i Danmark som tok for seg byggingen av større klinkbygde fartøyer, gått over til sagskårne planker.

## Se også
* Bredfjedskibet

## Litteratur
* *Maritim Kontakt 28: Skibsbyggeri og søfart i Renæssancen* 2006 ISBN 87-87947-15-3
Reile

**Reile** er betegnelsen på bolten som danner den fysiske barrieren i en dørlås. En reile kan være firkantet, rund eller hakeformet.

Reilen sitter i låskassen og kan styres ut og inn ved hjelp av knappevrider eller nøkkel. I en motorlåser styres reilen elektronisk. Normalt er låskassen også utstyrt med en falle for at døren skal kunne holdes lukket også når den står ulåst.

Ved avlåsing av dobbeltfløyede dører brukes ofte en hakereile for å forhindre at man kan sette press på dørene og på den måten skape avstand mellom dørene tilstrekkelig til at reilen glipper. En *hakereile* er enten konstruert slik at den følger dreiebevegelsen i låskassen, eller den har en fleksibel tapp ytterst på reilen som automatisk løftes når den trekkes inn i låskassen.

Dersom man skal oppnå smekklåsfunksjon med en reilelås, må man bruke et elektrisk sluttstykke som er konstruert slik at låseleppen automatisk lukkes idet reilen treffer sluttstykket.
Enfield gasskraftverk

** Enfield gasskraftverk ** er et varmekraftverk i Middlesex i England, Storbritannia. Det har en installert produksjonskapasitet på 400 MW, fordelt på en blokk med gassturbiner.

Brenselkilden er naturgass. Anlegget ble utbygd omkring årene 1998–2000. Operatør er selskapet E.ON UK.

De totale CO2-utslippene i 2008 var ca. 1&nbsp;082&nbsp;867 tonn, betydelig over 2007-nivået og langt mer enn kvotemålet.

## Se også
* Liste over verdens største olje- og gasskraftverk

## Referanser


## Eksterne lenker
* IndustCards – «CCGT Plants in South England».
Cao Zhenyong

**Cao Zhenyong** (kinesisk: 曹振鏞, pinyin: *Cáo Zhènyōng*; født 1755 i fylket She i Anhui i Kina, død 1835) var en kinesisk statsmann under Qing-dynastiet, som tjenestegjorde i en ledende stilling i Storrådet under Daoguang-keiseren. Han anses for å ha stått bak den formaliserte regjeringsstil som ble fremmet i Daoguang-eraen og bidro til keisermakten ikke var i stand til å reformere den stadig mer korrupte statsadministrasjonen.

## Referanser


## Kilder
* Hummel, Arthur William (red.): *[[Eminent Chinese of the Ch'ing period (1644-1912)]].* 2 vols. Washington: United States Government Printing Office, 1943.
Connah’s Quay kraftverk

** Connah's Quay kraftverk ** er et varmekraftverk nær et vernet Ramsar-område ved utløpet av elva Dee i Wales, Storbritannia. Det har en installert produksjonskapasitet på 1&nbsp;770 MW, fordelt på 4 x 330 MW blokkermed gassturbiner. Brenselkilden er naturgass og kull (180 MW). Naturgassen kommer fra Liverpoolbukta via gassterminalen Point of Ayr i en 27&nbsp;km lang rørledning.

Anlegget ble utbygd omkring årene 1990&ndash;1996. Operatør er selskapet E.ON.

Anlegget må ikke forveksles med ***[[Deeside gasskraftverk]]*** på 500 MW, som ligger i samme industriområde, men som ikke er en del av Connah's Quay kraftverk.

De totale CO2-utslippene i 2008 var 3&nbsp;303&nbsp;359 tonn, ørlite under 2007-nivået og nesten dobbelt så høyt som kvotemålet.

## Se også
* Liste over verdens største olje- og gasskraftverk

## Referanser


## Eksterne lenker
* IndustCards – «Gas Turbine and Combined-Cycle Power Plants in the UK – Other».
Leif Waagstein

**Leif Waagstein** (født 16. oktober 1907 i Tórshavn, død 15. september 1996 samme sted) var en færøysk landsrettssakfører, forretningsmann og politiker (Ff.).

## Liv og virke
Han var sønn av lærer, organist og kunstmaler Joen Waagstein og hustru Elsebeth Susanne Dahl i Tórshavn. Han giftet seg første gang i 1933 med danske Fritze Kate Sigrid Guldborg, andre gang i 1951 med færøyske Anna Sofia Christiansen. Etter studentereksamen ved Sorø Akademi i 1925 og juridisk embedseksamen ved Københavns Universitet i 1931 vendte han tilbake til Færøyene, hvor han ble sakførerfullmektig hos Thorstein Petersen og senere landsrettssakfører.

Ved siden av sakførerforretningen var Waagstein fra 1935 direktør i rederiet Uvak. Han var også sakfører for handelshuset J.F. Kjølbro og for Tryggingarsambandið Føroyar. Etter den andre verdenskrig fikk Waagstein og Dánjal Niclasen i oppdrag å gjenreise et salgssamvirke for fiskeprodukter, som i 1948 ble etablert som Føroya Fiskasøla med Waagstein som styreformann. Waagstein var også sakfører for Sjóvinnubankin, hvor Thorstein Petersen var banksjef. I 1951 ble det avdekket av bankens regnskaper hadde blitt manipulert for å omgå bestemmelsene i bankloven om at en enkelt kreditors ansvar overfor banken ikke måtte overstige en viss andel av bankens reserver. I 1956 mistet Waagstein derfor sin sakførerbevilling for noen år, men fikk den tilbake.

Waagstein var medlem av kommunestyret i Tórshavn for Fólkaflokkurin 1945–1952. I mange år utgav han også partiorganet *[[Dagblaðið]]* for egen regning. Han var også aktiv i kirkelivet, blant annet som formann i menighetsrådet for Vesturkirkjan.

Waagstein ble i 1947 utnevnt til ridder av 1. klasse av St. Olavs Orden for sine fortjenester for Norges sak under krigen, i hjelpearbeidet for den norske marinen og handelsflåten. Han ble senere forfremmet til kommandør. I 1959 ble han utnevnt til norsk generalkonsul på Færøyene. 

## Referanser
Immingham gasskraftverk

** Immingham gasskraftverk ** (engelsk: *Immingham CHP*) er et varmekraftverk i Lincolnshire i England, Storbritannia. Det har en installert produksjonskapasitet på 1&nbsp;180 MW, fordelt på bl.a en 730 MW-blokk med gassturbiner. Fjernvarmen går til et oljeraffineri i Lindsey.

Brenselkilden er naturgass. Anlegget ble utbygd i 2000&ndash;2004. Operatør er selskapet ConocoPhillips.

De totale CO2-utslippene i 2008 var ca. 2&nbsp;073&nbsp;563 tonn, litt under 2007-nivået og langt under kvotemålet.

## Se også
* Liste over verdens største olje- og gasskraftverk

## Referanser


## Eksterne lenker
* IndustCards – «CCGT Plants in England – Midlands ».
Killingholme gasskraftverk

** Killingholme gasskraftverk ** er et varmekraftverk med to enheter (A, B) i Lincolnshire i England, Storbritannia. Det har en installert produksjonskapasitet på 1&nbsp;565 MW, fordelt på *Killingholme B* med to 456 MW-blokker og *Killingholme A* med en 652 MW-blokk fra 1993 med gassturbiner.

Brenselkilden er naturgass. Anlegget ble utbygd omkring årene 1990&ndash;1993 av Siemens og ABB. Operatør er selskapet Centrica Energy for 652 MW ABB-blokken, og E.ON for de to andre, Siemens-bygde blokkene.

De totale CO2-utslippene i 2008 var ca. 2&nbsp;135&nbsp;992 tonn ved E.ON-anlegget på 912 MW (Killingholme B), og 1&nbsp;806&nbsp;442 tonn ved Centrica-anlegget på 652 MW (Killingholme A). Begge anlegg lå da om lag på det dobbelte utslippet av kvotemålet for 2008.

## Se også
* Liste over verdens største olje- og gasskraftverk

## Referanser


## Eksterne lenker
* IndustCards – «CCGT Plants in England – Midlands ».
Johan Djurhuus

**Johan Frits Djurhuus** (1918–1998) var en færøysk offentlig tjenestemann.

## Liv og virke
Han var sønn av Færøyenes regjeringssjef Kristian Djurhuus og hustru Margrethe (født Nielsen). Han hadde tre brødre, deriblant utenrikstjenestemannen Hans Andreas Djurhuus. Johan Djurhuus var gift med Ester Lützen (1922–2008), som kom fra en kjøpmannsslekt i Tórshavn; Valdemar Lützen var hennes farbror.

Han gikk statsgymnaset i Rungsted og tok juridisk embedseksamen ved Københavns Universitet i 1945. Han arbeidet deretter i Finansministeriet i København og i realkredittfondet på Færøyene.

I 1949 ble han kontorsjef hos Færøyenes regjering og direktør for sykehusvesenet på Færøyene. Han var ellers medlem av flere offentlige styrer og kommisjoner.

Han var blant pådriverne bak etableringen av Academia Færoensis i 1965. Han fungerte som akademiets generalsekretær før det fikk universitetsstatus.

Johan Djurhuus var aldri politiker, men ble forespurt av Sambandsflokkurin om å bli Færøyenes regjeringssjef etter lagtingsvalget i 1980. Han avslo tilbudet og fortsatte som embedsmann.

Johan Djurhuus var kommandør av 1. klasse av Dannebrogordenen fra 1987.

## Referanser
İnsani Yardım Vakfı

**İnsani Yardım Vakfı**, (engelsk: *The Foundation for Human Rights and Freedoms and Humanitarian Relief*, ofte forkortet **IHH**) er en tyrkisk muslimsk veldedighetsorganisasjon, aktiv i mer enn 100 land over hele verden og mest kjent gjennom bordingen av Gaza-konvoien 31. mai 2010. Organisasjonen ble offisielt grunnlagt i 1995 i Istanbul. Formålet er å hjelpe mennesker i områder rammet av krig, sult eller jordskjelv. 

I 1997 ble flere ledere i organisasjonen arrestert av tyrkisk politi etter mistanke om at de truet den sekulære tyrkiske staten og at de forberedte seg til krig i Afghanistan, Bosnia og Tsjetsjenia.

## Deltagelse i Gazakonvoien

Insani Yardim Vakfi var den viktigste gruppen bak Free Gaza Movement og deres engasjement har gjort det mulig å kjøpe inn større fartøy. Finansiering av IHH kommer hovedsakelig fra religiøse forretningsmenn i Tyrkia og antagelig også fra rike stiftelser i Saudi-Arabia.

## Referanser
Staythorpe gasskraftverk

**Spalding gasskraftverk** er et varmekraftverk ved elva Trent i Nottinghamshire i England, Storbritannia. Det har en installert produksjonskapasitet på 1.680 MW, fordelt på 4 x 420 MW blokker med gassturbiner.

Brenselkilden er naturgass, men det kan også brennes destillatolje. Anlegget ble utbygd omkring årene 2007–2010 av Alstom. Operatør er selskapet Centrica Energy.

## Se også
* Liste over verdens største olje- og gasskraftverk

## Referanser


## Eksterne lenker
* IndustCards – «CCGT Plants in England – Midlands ».
* RWE npower
* Specification of the power plant (PDF)
* KA26 CCGT power plant
* Former power station
* ''Power in Trust'' monument
Sutton Bridge gasskraftverk

** Sutton Bridge gasskraftverk ** er et varmekraftverk i Lincolnshire i England, Storbritannia. Det har en installert produksjonskapasitet på 800 MW, fordelt på en blokk med 2+1 gassturbiner.

Brenselkilden er naturgass. Anlegget ble utbygd omkring årene 1997&ndash;1999 av Enron. Operatør er selskapet EDF Energy.

De totale CO<sub>2</sub>-utslippene i 2008 var ca. 2&nbsp;116&nbsp;571 tonn, betydelig over 2007-nivået og nesten dobbelt så mye som kvotemålet.

## Se også
* Liste over verdens største olje- og gasskraftverk

## Referanser


## Eksterne lenker
* IndustCards – «CCGT Plants in England – Midlands ».
Barking Reach kraftverk

** Barking (Reach) kraftverk ** er et varmekraftverk i Essex i England, Storbritannia. Det har en installert produksjonskapasitet på 1&nbsp;470 MW, fordelt på to blokker med gassturbiner. 

Brenselkilden er naturgass og fyringsolje. Anlegget ble utbygd omkring årene 1988–1995 av Alstom. Operatør er selskapet Barking Power Ltd. 

De totale CO<sub>2</sub>-utslippene i 2008 var ca. 2&nbsp;748&nbsp;454 tonn, betydelig over 2007-nivået og dobbelt så mye som kvotemålet for 2008.

## Se også
* Liste over verdens største olje- og gasskraftverk

## Referanser


## Eksterne lenker
* IndustCards – «CCGT Plants – East of England».
Einingarsamtök kommúnista (marx-lenínistar)

**Einingarsamtök kommúnista (marx-lenínistar)**, forkortet **EIK(m-l)**, var et islandsk kommunistisk parti som eksisterte fra 1973 til 1985. Det hadde nære bånd til AKP(m-l) i Norge, spesielt ettersom stifterne av EIK(m-l) hovedsakelig var islendinger som hadde studert i Norge. EIK(m-l) fulgte de albanske kommunistenes linje etter disses brudd med Kina. EIK(m-l) utgav avisen *Verkalýðsblaðið* fra 1975 til 1985.

EIK(m-l) var integrert i Kommúnistasamtökin sammen med Kommúnistaflokkur Íslands (m-l) fra 1979.
Coryton gasskraftverk

** Coryton gasskraftverk ** er et varmekraftverk ved Coryton i England, Storbritannia. Det har en installert produksjonskapasitet på 730 MW, og er utstyrt med gassturbiner. Brenselkilden er naturgass.

De totale CO2-utslippene i 2008 var ca. 1&nbsp;642&nbsp;285 tonn, noe over 2007-nivået og langt mer enn kvotemålet på ca 1 million tonn.

## Se også
* Liste over verdens største olje- og gasskraftverk

## Referanser


## Eksterne lenker
* Referanseliste  – Innospin AG, Tyskland (på tysk)..
Flintholm stasjon

**Flintholm** er en overjordisk S- og metrostasjon i bydelen med samme navn, Flintholm, som befinner seg i Frederiksberg kommune, en kommune som er fullstendig omsluttet av København sin. Stasjonen blir betjent av linje M1 og M2 tilhørende Københavns metronettverk.

## Historie
Stasjonen ble åpnet den 24. januar 2004 for den nybygde strekningen Frederiksberg–Vanløse. Den befinner seg hevet over bakken. Ved stasjonen handler det seg om en V-formet sporanlegg. metrolinjene og S-tog-linjene H und C kommer fra ut fra en Viadukt mot vest in til stasjonen, der skiller sporene seg i to ulike for Metro og S-tog. S-tog-linjene H og C fører videre i sydvestlig retning, Metrolinjene 1 og 2 kjører videre i østlig retning. S-tog-Linjen F krysser stasjonen fra nord. Det finnes byttemuligheter til linjene H, F og C blant S-togene, linjene M1 og M2 til Metro og til diverse busslinjer.

Stasjonen har mottatt flere priser: Den danske stålpris fra Dansk Stålinstitut, diplom fra The Brunel Awards, en skønhedspris fra Foreningen til Hovedstadens Forskønnelse og en stålpris fra European Steel Design Awards.

### Den første Flintholm stasjon
Den første Flintholm stasjon var en forgrenings- og godsstasjon på Frederikssundbanen og på Godsringbanen. Fra 1896 lå et sidespor til Frederiksberg Gasværk på stedet. Stasjonen ble åpnet, da banen til Vigerslev stasjon ble tatt i bruk i 23. oktober 1929 for tog til Vestbanen og 15. mai 1930 ble resten av stasjonen tatt i bruk sammen med resten av Godsringbanen.

Den nordlige forgreningen, som i kjøreplanerne ble angitt som Grøndal stasjon inntil 1979, lå i mellom de nåværende Flintholm og Grøndal stasjoner. Forbindelsen til Vanløse stasjon kom ved S-togets åpning. Den sydlige forgrening kaltes Damhus inntil 1979, hvor en ny linjeblokk til Vigerslev stasjon ble tatt i bruk og de siste armsignaler på stasjonen ble endret til dagslyssignaler og hele stasjonen ble fra det tidspunkt betegnet som Flintholm. Fra Damhus ble påbegynt en forbindelse til Vanløse stasjon. Her ble det ført opp en bro over Grøndal Parkvei, som aldri ble tatt i bruk og den ble nedrevet igjen omkring 1950.

Etter at Frederiksberg stasjon ble nedlagt som godsstasjon, ble den dobbeltsporede forbindelse fra Frederiksberg til Godsringbanen mot nord nedlagt i 1996 og den sydlige enkeltsporete forbindelse ble lukket i 1998 og stasjonen ble fri bane i mellom Solbjerg stasjon og Vanløse. Etter en periode, hvor S-tog kjørte forbi den betjente kommandopost, som lå hvor sporene fra nord, syd og vest møtes mot Frederiksberg, ble den nordlige forgrening lagt under Vanløse stasjon i den 1. november 1999. Forbindelsen til Vanløse fra ringbanen ble lukket i 2001, da den nåværende Flintholm stasjon skulle anlegges.

|}

## Fotnoter


## Se også
* Flintholm metrostasjon

## Kilder
* 
*
Stenungsund oljekraftverk

**Stenungsund oljekraftverk** er et varmekraftverk i Sverige. Det har en installert produksjonskapasitet på 840 MW fordelt på fire blokker av ulik størrelse. Anlegget ble ferdig i 1969, etter mer enn ti års byggearbeider og installasjon. Brenselstypen er lettolje og fyringsolje. Mye av utstyret kommer fra ASEA, og operatør er Vattenfall.

De totale CO<sub>2</sub>-utslippene i 2008 var ca. 60&nbsp;000 tonn.

## Se også
* Liste over verdens største olje- og gasskraftverk

## Referanser


## Eksterne lenker
* IndustCards – «Gas- and Oil-Fired Plants in Denmark & Sweden».
Karlshamn oljekraftverk

**Karlshamn oljekraftverk** er et varmekraftverk i Sverige. Det har en installert produksjonskapasitet på 680 MW fordelt på 2 blokker av 340 MW hver. Hver blokk består av dampkjele, turbin og generator.  En tredje slik blokk ble stengt ned permanent i 2015. Anlegget ble ferdig i 1973. Brenselstypen er lettolje og fyringsolje. Operatør er Vattenfall.

De totale CO2-utslippene i 2008 var ca. 80.000 tonn.

## Se også
* Liste over verdens største olje- og gasskraftverk

## Referanser


## Eksterne lenker
* IndustCards – «Gas- and Oil-Fired Plants in Denmark & Sweden».
Mitte gasskraftverk

** Mitte gasskraftverk ** (tysk: *HKW Mitte*) er et varmekraftverk ved Berlin i Tyskland. Det har en installert produksjonskapasitet på 380 MW fordelt på en blokk med 2+1 gassturbiner fra ABB. Anlegget ble ferdig i 1997. Brenselstypen er naturgass. Det leveres også fjernvarme.

De totale CO<sub>2</sub>-utslippene i 2008 var 1&nbsp;033&nbsp;222 tonn, mens det samme årets kvote var 860&nbsp;000 tonn.

## Se også
* Liste over verdens største olje- og gasskraftverk

## Referanser


## Eksterne lenker
* IndustCards – «Gas Turbine and Combined-Cycle Power Plants in Germany – Berlin».
Zezoun kraftverk

**Zezoun kraftverk** er et varmekraftverk i Syria. Det har en installert produksjonskapasitet på 549 MW fordelt på en blokk med 3+1 gassturbiner fra FIAT og Siemens. Anlegget ble ferdig i 2008, etter nesten 15 års arbeider og utvidelser. Brenselstypen er naturgass og destillatolje.

## Se også
* Liste over verdens største olje- og gasskraftverk

## Eksterne lenker
* IndustCards – «CCGT Plants in the Middle East».